PSTC:คาดกำไรไตรมาส3/59 โตต่อเนื่องแนะซื้อเป้า 0.98 บาท Upside สูง 75%
PSTC คาดกำไรสุทธิไตรมาส 3/59 เติบโตต่อเนื่อง เทียบไตรมาสก่อนหน้า ผลักดันให้กำไรสุทธิปี 59 ที่ระดับ 90.6 ลบ. เติบโตสูง 527.8% เทียบช่วงเดียวกันของปีก่อนแนะซื้อเป้า 0.98 บาท Upside สูง 75%
18 ต.ค. 2559

บล.โนมูระ พัฒนสิน ระบุในบทวิเคราะห์วันนี้(18 ต.ค.) ว่า บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC คาดกำไรสุทธิไตรมาส 3/59 เติบโตต่อเนื่อง เทียบไตรมาสก่อนหน้า ผลักดันให้กำไรสุทธิปี 59 ที่ระดับ 90.6 ลบ. เติบโตสูง 527.8%  เทียบช่วงเดียวกันของปีก่อน
รอผลประมูลขยะอุตสาหกรรมอย่างเป็นทางการในวันที่ 28 ต.ค. 59 ประกอบกับ บริษัทเตรียมเข้าประมูลพลังงานขยะชุมชน 100 MW ต่อเนื่องเมื่อวันที่ 17 ต.ค.59 เป็น Potential Upside PSTC เด่น ราคาเป้าหมายปี 59 ที่ 0.98 บาท Upside สูง 75% หลังบันทึกรายได้จากโรงไฟฟ้าครบ PER18F จะลดสู่ระดับเพียง 12x